ai4bharat/Pralekha huggingface dataset:
جل شکتی وزارت
مرکزی وزیر جناب گجیندرسنگھ شیخاوت اور محترمہ اسمرتی ایرانی نے سو وچھ بھارت کرانتی نام کتاب کا اجرا کیا
سووچھ بھارت کرانتی میں 35 مضامین کے توسط سے سووچھ بھارت مشن کے قابل ذکر مشن کا احاطہ کیا گیا ہے
نئیدہلی05اگست 2020۔پینے کے پانی اور صفائی ستھرائی کے محکمے کے سکریٹری جناب پرمیشورن ائیر کی ادارت میں ایک کتاب بہ عنوان ’’ دی سووچھ بھارت ریوولیوشن ‘‘ یعنی صاف ستھرا بھارت تحریک کا ترجمہ ہندی زبان میں کیا گیا ہے اور اسے سووچھ بھارت کرانتی کے طور پر شائع کیا گیا ہے۔اس کتاب کو سرکاری طور پر جل شکتی کے وزیر جناب گجیندرسنگھ شیخاوت اور کپڑے کی صنعت اور خواتین اور اطفال بہبود کی وزیر محترمہ اسمرتی ایرانی نے آج نئی دلی میں لانچ کیا ہے ۔ اس کتاب کے لانچ کے بعد اس کتاب کو بحث کا موضوع بناکر ایک مباحثے کا بھی اہتمام کیا گیا ۔ساتھ ہی ساتھ سووچھ بھارت مشن کو بھی گفتگو میں شامل کیا گیا ۔دونوںوزرا ور جناب پرمیشور ائیر نے اپنی جانب سے خیالات کا اظہار کیا ۔اس گفت وشنید کو ویب کاسٹنگ کے توسط سے لاکھو ں ایس وی ایم کارکنان نے ملاحظہ کیا ۔
سووچھ بھارت کرانتی کے تحت 35 مضامین کے توسط سے سووچھ بھارت کے قابل ذکر سفر کا احاطہ کیا گیا ہے۔ اس میں مختلف النوع شراکتداروں نے یعنی ایس بی ایم میں اپنا تعاون دینے والو ں نے اس سماجی انقلاب کے سلسلے میں اپنے افکار ساجھا کئے ہیں۔مذکورہ تمام تر مضامین چارقریبی ابواب میں ترتیب دئے گئے ہیں جو ایس بی ایم کی کامیابی کے چار ستون ہیں۔ ان کے نام ہیں : سیاسی قیادت ، پبلک فائننسنگ ، شراکتداری اور عوامی شرکت ۔ وزیر اعظم جناب نریندرمودی نے اس کتاب کے پیش لفظ تحریر کئے ہیں ۔ یہ جناب ارون جیٹلی ، امیتابھ کانت ،رتن ٹاٹا ،ست گرو ، امیتابھ بچن ،اکشے کمار ،تلوین سنگھ ، بل گیٹس جیسی شخصیات کے ذریعہ تحریر شدہ مضامین پر مشتمل کتاب ہے۔
اس پر اظہار خیال کرتے ہوئے جناب شیخاوت نے اس پہلو پرروشنی ڈالی کہ بھارت کس طریقے سے دنیا میں صفائی ستھرائی کے معاملے میں قائد ملک بن کر ابھرا ہے اور متعدد ممالک اب بھارت کے تجربوں سے سبق حاصل کررہے ہیں۔ 50 کروڑ سے زائد افراد نے بیت الخلا کا استعمال شروع کردیا ہے او رمحض 5سال کی مدت میں کھلے میں رفع حاجت کے قبیح طریقے کو ترک کردیا ہے ۔ انہوں نے کہا کہ انہیں اس بات کی خوشی ہے کہ سووچھ بھارت کرانتی کا یہ سفر بھارت کے لاکھوں قارئین کے ساتھ ساجھا کیا جاسکے گا۔
محترمہ اسمرتی ایرانی نے کہا کہ سووچھ بھارت مشن کو صحیح معنوں میں ایک جن آندولن یا عوامی تحریک بنانے کے عمل میں خواتین نے جو اہم کردار ادا کیا ہے ، انہیں خواتین کے اس قائدانہ کردار پر فخر ہے۔ ا نہوں نے کہا کہ نانری شکتی کی ایک حقیقی مثال ہے اور خواتین ایس بی ایم کے اگلے مرحلے میں بھی قائدانہ کردار اد ا کرتی رہیں گی اور اس امر کو یقینی بنائیں گی کہ اب تک جو فوائدحاصل ہوئے ہیں وہ اسی حالت میں برقرار رہیں اور کوئی بھی شخص دو بارہ سے کھلے میں رفع حاجت کرنے کا طریقہ پھر سے نہ اپنالے ۔وزرا نے بعد ازاں ویڈیو کانفرنسنگ کے توسط سے سووچھ گرہیوں ،فیلڈ کارکنان اور ریاستی حکومت کے افسران کی جانب سے پوچھے گئے مختلف النوع سوالات کے تشفی بخش جوابات بھی دئے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U4329
(Visitor Counter : 149
وزیراعظم کا دفتر
وزیر اعظم نے معروف جوہری طبیعیات دان جناب بکاش سنہا کے انتقال پر تعزیت کا اظہار کیا
وزیر اعظم جناب نریندر مودی نے معروف جوہری طبیعیات دان جناب بکاش سنہا کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا؛
”جناب بکاش سنہا جی کو سائنس کے تئیں ان کے یادگار تعاون، خاص طور پر نیوکلیئر فزکس اور ہائی انرجی فزکس کے میدان میں ان کے کاموں کے لیے یاد رکھا جائے گا۔ ایک متحرک تحقیقی ماحولیاتی نظام کو آگے بڑھانے کا ان کا جذبہ قابل ذکر ہے۔ ان کے انتقال سے افسوس ہوا۔ ان کے اہل خانہ اور مداحوں سے تعزیت۔ اوم شانتی۔“
مکانات اور شہری غریبی کے خاتمے کی وزارت
مرکزی حکومت کے ذریعہ سستے مکانوں کے پروجیکٹوں کی تعمیری لاگت کو کنٹرول کرنے کے لئے اٹھائے گئے متعدد اقدامات
مکان اور شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں درج ذیل معلومات فراہم کیں:
مرکزی حکومت نے پردھان منتری آواس یوجنا –شہری  سمیت سستے مکانوں کی تعمیر میں لگنے والے مواد کی بڑھتی ہوئی قیمتوں کو کنٹرول کرنے کے لئے کئی قدم اٹھائے ہیں۔ مرکزی بجٹ 22-2021 اور 23-2022 میں نان –الائے ، الائے اور اسٹین لیس اسٹیل کی سیمیز ،فلیٹ اور لانگ پروڈکٹس کی کسٹم ڈیوٹی میں یکساں طورپر 7.5فیصدکی کمی کی گئی ہے۔لوہے کی کچ دھات / کنکریٹ اور لوہےکی کچ دھات کے پیلٹس کی ایکسپورٹ ڈیوٹی میں بالترتیب 50فیصد اور 45فیصد کا اضافہ کیا گیا ہے۔اس کے علاوہ پگ آئرن اور اسٹیل کی کئی مصنوعات پر 15 فیصد ایکسپورٹ ڈیوٹی لگائی گئی ہے۔ مزید برآں ہاؤسنگ / تعمیراتی سیکٹر میں مصروف ثانوی اور ایم ایس ایم ای سیکٹر کی اسٹیل صنعت کو راحت دینے کے لئے 8 ایم ایل کی ٹی ایم ٹی شرط کو کوالٹی کنٹرول آر ڈر کے دائرہ اختیار سے ہٹادیا گیا ہےکیونکہ ان کااستعمال ضروری چیزوںمیں ہوتا ہے ۔ حکومت نے لوہا اور اسٹیل کی دستیابی میں اضافہ کرنے کے لئے بھی کئی قدم اٹھائے ہیں۔ اس کے لئے خام لوہے کی پیداوار اور دستیابی کو یقینی بنانے کے لئے کانکنی اور معدنیاتی پالیسی میں اصلاحات کی گئی ہیں۔
اس کے علاوہ مرکزی حکومت پردھان منتری آواس یوجنا –شہری سمیت سستے مکانوں کے پروجیکٹوں کی تعمیراتی لاگت کو کنٹرول کرنے کے لئے کئی قدم اٹھارہی ہے جیسے کہ زیرتعمیر سستے مکانو ں کے پروجیکٹوں پر گڈس اینڈ سروسز ٹیکس  کو ان پٹ ٹیکس کریڈٹ  کے بغیر موجودہ 8فیصد سے گھٹاکر ایک فیصد اور دیگر مکانوں کے پروجیکٹوں میں آئی ٹی سی کے بغیر بارہ فیصد سے گھٹاکر پانچ فیصد کردیا گیا ہے۔اس کے علاوہ میٹرو شہروں میں سستے مکانوں کے پروجیکٹ کے ترجیحی سیکٹر کو قرضے کی فراہمی 28 لاکھ روپے سے بڑھاکر 35 لاکھ روپے اور غیر میٹرووالے شہروں میں 20 لاکھ سے بڑھاکر 25 لاکھ روپے کردی گئی ہے۔ اس کے علاوہ نیشنل ہاؤسنگ بینک میں سستے مکانوں سے متعلق ایک فنڈ بھی قائم کیا گیا ہے ۔
وزیراعظم کا دفتر
وزیر اعظم کاسولہویں پوپ ایمریٹس بینیڈکٹ کے انتقال پراظہار تعزیت
وزیر اعظم جناب نریندر مودی نےسولہویں پوپ ایمریٹس بینیڈکٹ کے انتقال پر گہرے رنج و غم کا اظہار کیا ہے۔
وزیر اعظم نے ٹویٹ کیا؛
’’سولہویں پوپ ایمریٹس بینیڈکٹ کے انتقال سے غمزدہ ہوں، انہوں نے اپنی پوری زندگی چرچ اور لارڈ کرائسٹ کی تعلیمات کے لیے وقف کر دی۔ انہیں معاشرے کے لیے ان کی شاندار خدمات کے لیے یاد رکھا جائے گا۔ میرے خیالات دنیا بھر کے ان لاکھوں لوگوں کے ساتھ ہیں جو ان کے انتقال پر غمزدہ ہیں۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14557
(
صحت اور خاندانی بہبود کی وزارت
کووڈ راحتی امداد کی تازہ صورتحال
‘‘ مکمل سرکار’’ کے نظریہ کے ذریعہ بھارت سرکار نے تیزی کے ساتھ عالمی امداد کو ریاستوں/مرکز کے زیر انتظام علاقوں کو مختص اور فراہم کیا ہے
ابھی تک 9000 سے زیادہ آکسیجن کنسنٹریٹرس ، 11800سے زیادہ آکسیجن سلنڈر ، 19 آکسیجن جنریشن پلانٹ،6400 سے زیادہ وینٹی لیٹر/بی آئی پی اے پی، تقریباً 4.22لاکھ ریمیڈیسیور انجیکشن فراہم / بھیجے گئے
نئی دہلی، 13 مئی .2021
ملک میں کووڈ 19 کے معاملوں میں آئے غیرمعمولی اچھال کو دیکھتے ہوئے بھارت سرکار کو اس کے خلاف لڑائی میں مختلف ملکوں / تنظیموں سے 27 اپریل 2021 سے بین الاقوامی عطیات ، میڈیکل اشیا اور راحت آلات کی امداد موصول ہورہی ہیں۔ بھارت سرکار کی مختلف وزارتوں/محکموں نے آنے والی عالمی امداد کو ریاستوں اور مرکز کے زیرانتظام علاقوں تک پہنچانے کے لئے ‘‘مکمل سرکار’’ کے نظریہ کے تحت ایک منظم میکانزم کے توسط سے تعاون کیا ہے ۔
ابھی تک کل ملاکر 9294 آکسیجن کنسنٹریٹرس ، 11835 آکسیجن سلنڈرز، 19 آکسیجن جنریٹر پلانٹس، 6439 وینٹی لیٹرس/ بی آئی پی اے پی، تقریباً 4.22 لاکھ ریمڈی سیور انجیکشن کو 27 اپریل 2021 سے 12 مئی 2021 تک سڑک اور فضائی روٹ سے فراہم /بھیجا گیا ۔
کویت ، سنگاپور، گلیڈ، سوئزرلینڈ ، اسپین،مصر سے 12 مئی 2021 کو موصول ہونے والی اہم کھیپ :
- ریمڈی سیور : 86,595
- آکسیجن سلنڈر:4802
- آکسیجن کنسنٹریٹر: 10
- وینٹی لیٹر / بی آئی پی اے پی / سی پی اے پی : 141
موثر اور فوری تخصیص اور حصول کنندہ ریاستوں اور مرکز کے زیرانتظا م علاقوں اور اداروں کو بہتر فراہمی ایک جاری عمل ہے۔ مرکزی وزارت صحت باقاعدہ طور پر اس کی نگرانی کررہی ہے ۔ مرکزی وزارت صحت میں ایک ڈیڈیکیٹڈ کوآرڈی نیشن سیل قائم کیا گیا ہے۔ جس کا مقصد گرانٹس ، گرانٹس ، امداد اور عطیات کی شکل میں غیر ملکی کووڈ راحتی سازو سامان کو وصول کرنے سے مختص کرنے میں کوآرڈی نیٹ کرنا ہے۔ اس سیل نے 26 اپریل 2021 سے کام کرنا شروع کردیا ہے۔وزارت صحت نے 02 مئی 2021 سے ایک اسٹینڈرڈ آپریٹنگ پروسیزر وضع کرکے اسے نافذ کیا ہے۔
عالمی راحتی امداد کی تیزی کے ساتھ ریاستوں / مرکز کے زیر انتظام علاقوں کے مختلف ٹری ٹائری طبی سہولیات ، اسپتالوں کو کی جانے والی فراہمی کی کچھ جھلک
وزیراعظم کا دفتر
وزیر اعظم نے گجرات میں جل جیون مشن کی 100 فیصد تکمیل پرریاست کے عوام کے جوش و خروش کی ستائش کی
وزیر اعظم نے گجرات کے وزیر جناب رشی کیش پٹیل کے ہر گھر جل کی 100 فیصد تکمیل کے حوالے سے کیے گئے ایک ٹویٹ کا جواب دیتے ہوئے گجرات کے عوام کے جوش و خروش کی ستائش کی ہے۔
وزیر اعظم نے ٹویٹ کیا:
’’گجرات کے عوام کو بہت بہت مبارکباد۔ یہ جل شکتی کے لیے لوگوں کے جوش و خروش کا اظہار ہے۔‘‘
شمال مشرقی ریاستوں کی ترقی کی وزارت
شمال مشرق کے لئےوزیر اعظم کا ترقیاتی اقدام
مرکزی بجٹ 23-2022میں شمال مشرق کے لئےوزیر اعظم کے ترقیاتی اقدام کی ایک نئی اسکیم کا اعلان کیا گیا ہے جو پی ایم گتی شکتی کے جذبے کے ساتھ بنیادی ڈھانچہ اور سماجی ترقیاتی پروجیکٹوں کو رقوم فراہم کرے گی جو شمال مشرق کی محسوس ضروریات کی بنیاد پر ہوں گی۔ پی ایم – ڈیوائن اسکیم نوجوانوں اور خواتین کے لیے ، مختلف شعبوں میں خلیج کو پر کرتے ہوئے روزی روٹی کی سرگرمیوں کو فعال کرے گی لیکن یہ موجودہ مرکزی اور ریاستی اسکیموں کا متبادل نہیں ہوگی۔ 23-2022 کے لیے بجٹ تقریر کے مطابق ابتدائی طور پر 1500 کروڑ روپئے کی رقم مختص کی گئی ہے اور پروجیکٹوں کی ابتدائی فہرست ٹیبل 1 میں درج ذیل ہے:
|
|
ٹیبل-1: پی ایم ڈیوائن کے تحت پروجیکٹوں کی ابتدائی فہرست
|
|
نمبر شمار
|
|
پروجیکٹ کا نام
|
|
مجموعی لگ بھگ لاگت 
|
|
1
|
|
شمال مشرقی ہندوستان، گواہاٹی  میں اطفال اور بالغان کے ہیموٹولیم فوائڈ کینسر کے انتظامیہ کے لیے مخصوص خدمات کا قیام۔
|
|
129
|
|
2
|
|
این ای سی ٹی اے آر روزی روٹی کی بہتری کا پروجیکٹ 
|
|
67
|
|
3
|
|
شمال مشرقی ہندوستان میں سائنسی نامیاتی زراعت کو فروغ دینا 
|
|
45
|
|
4
|
|
مغربی جانب میں ایزوال بائی پاس کی تعمیر
|
|
500
|
|
5
|
|
مغربی سکم میں سنگاچولنگ کے مقام پر پیلنگ کے لیے مسافروں کا روپ وے نظام کے لیے گیپ فنڈنگ
|
|
64
|
|
6
|
|
جنوبی سکم میں دھپڑ سے بھالے ڈھنگا کے لیے ماحول دوست روپ وے  کے لیے گیپ فنڈنگ
|
|
58
|
|
7
|
|
میزروم کی ریاست میں مختلف اضلاع میں مختلف مقامات پر بمبو لنک روڈ کی تعمیر کے لیے پائلٹ پروجیکٹ
|
|
100
|
|
8
|
|
دیگر 
|
|
537
|
|
|
|
میزان
|
|
1,500
ہ معلومات آج لوک سبھا میں شمال مشرقی خطے کی ترقیات کے وزیر جناب جی کشن ریڈی نے ایک تحریری جواب میں فراہم کیں۔
مواصلات اور اطلاعاتی ٹیکنالوجی کی وزارت
’’کفایتی ڈیٹاخدمات اور بین الاقوامی کنیکٹی ویٹی کے لیے لاگت ماڈلز‘‘پر تین روزہ آئی ٹی یو ورکشاپ اور فوکس گروپ کی میٹنگ نئی دہلی میں شروع ہوئی
انٹرنیشنل ٹیلی کمیونیکیشن یونین  اور ٹیلی کام ریگولیٹری اتھارٹی آف انڈیا  مشترکہ طور پر4 اکتوبر کو ’’ڈیٹا خدمات اور بین الاقوامی کنیکٹی ویٹی کے لیے لاگت ماڈلز‘‘پر ورکشاپ کا انعقادکر رہے ہیں،جس کے بعد آئی ٹی یو-ٹی فوکس گروپ کی پہلی میٹنگ’’ لاگت ماڈلز کے لیے ڈیٹا خدمات اور بین الاقوامی کنکٹی ویٹی‘‘ پر 5 اور 6 اکتوبر 2023 کو نئی دہلی میں منعقد کی جائے گی۔ ورکشاپ کا افتتاح آج ٹیلی کام ریگولیٹری اتھارٹی آف انڈیا کی قائم مقام سربراہ محترمہ میناکشی گپتا نے کیا۔ ورکشاپ کا مقصد بہترین طریقوں کا اشتراک کرنا ہے اور لاگت ماڈلز اور دیگرآلات کا مطالعہ کرنا ہے،جنہیں ممالک غور کرنے اور لاگو کرنے کے لیے استعمال کر سکتے ہیں، تاکہ ڈیٹا خدمات اور انٹرنیٹ کنکٹی ویٹی کی لاگت کو کم کیا جا سکے۔
اس ورکشاپ کے چار سیشن تھے،جن میں ڈیٹاخدمات کے لیے لاگت کے اجزاء اور ڈیٹا خدمات کی صلاحیت کو متاثر کرنے والے اہم عوامل،ڈیٹا خدمات کے لیے لاگت ماڈلز کے لیے بہترین طریقہ کار،انٹرنیٹ ویلیو چین کا ارتقاء اور بین الاقوامی انٹرنیٹ کنکٹی ویٹی کے لیے لاگت کے مضمرات جیسے موضوعات پر بات چیت ہوئی۔آئی آئی سی اور سیکھے گئے اسباق کے لاگت کے ماڈلز کو متاثر کرنے والے ریگولیٹری،اقتصادی اور پالیسی پہلوؤں پر بھی بات چیت ہوئی۔
اس ورکشاپ کے مقررین میں کئی سرکردہ ریگولیٹری اداروں،حکومتی وزارتوں،آئی ٹی یو کے عالمی بینک کے ماہرین، صنعتی دنیا کے رہنما، ہندوستان اور بیرونی ممالک، دونوں کے سرفہرست خدمات فراہم کنندگا ن کی نمائندگی کرنے والے ممتاز ماہرین شامل ہیں۔
ڈیٹا ہر فرد کی نئی ضرورت بن گیا ہے۔ ہرایک کو ڈیجیٹل کنکٹی ویٹی فراہم کرنے میں مختلف چیلنجز ہیں، خاص طور پر دیہی اور دور دراز کے علاقوں میں۔
داخلی سطح کی برانڈ بینڈ خدمات کے لئے آئی ٹی یو؍یونیسکوبرانڈ بینڈ کمیشن کا قابل برداشت ہدف 2025 تک درمیانی اورکم آمدنی والے ممالک کے لیے فی شخص ماہانہ جی این آئی کے 2فیصد سے کم مقرر کیا گیا تھا۔ ایک ایسا ہدف جس تک کئی لوگ ابھی تک نہیں پہنچ پائے ہیں۔ پہلے سیشن میں ڈیٹا کی لاگت کو متاثر کرنے والے عوامل کے حوالے سے اہم چیلنجز پر غور کیا گیا۔
اگلا سیشن مختلف شعبوں میں ڈیٹا خدمات کے لیے استعمال ہونے والی مختلف لاگت ماڈلنگ تکنیکوں، لاگت ماڈلز میں استعمال ہونے والے لاگت کےاجزاء،حکومت کی طرف سے فراہم کردہ مختلف اقتصادی مراعات کے اثرات اور سیکھے گئے اسباق پر تبادلہ خیال کرنے کے لیے وقف تھا۔
ایک اور سیشن میں ترقی پذیر معیشت کے لیے آئی سی سی کے لاگت ماڈلز کے لیے لاگت کے کچھ اجزاءاور چیلنجز کا جائزہ لیا گیا۔ ٹیرف کے ماہرین اور ماہرین اقتصادیات نے بین الاقوامی انٹرنیٹ کنکٹی ویٹی کے لاگت ماڈل اور اپنائی جارہی اعلیٰ روایتوں کومتاثر کرنے والے ضابطے،اقتصادی اور پالیسی جاتی ایشوز سے متعلق وسیع معاملوں کو ساجھا کرکے اس بات چیت کو قابل قدر بنادیا۔
یہ ورکشاپ ہائی برڈ موڈ میں منعقد ہوئی، جس میں دنیا بھر سے 42 ممالک کے 200 سے زائد شرکاء نےحصہ لیا۔ اس ورکشاپ اور فوکس گروپ کی میٹنگ میں تقریباً 21 بین الاقوامی مندوبین ذاتی طور پرحصہ لے رہے ہیں۔ اس ورکشاپ میں آئی ٹی یو کے تمام چھ خطوں کی، ان کی سرگرم شراکت داری کے ساتھ نمائندگی کی گئی ہے۔
ریلوے کی وزارت
ہندوستانی ریلوے کی مجموعی آمدنی میں اگست 2022 تک گزشتہ سال کی اسی مدت کے مقابلے میں 38 فیصد کا اضافہ
مسافروں کی آمد و رفت سے آمدنی میں 116 فیصد کا اضافہ
لمبی دوری کی ریزرو میل ایکسپریس ٹرینوں سے آمدنی میں اسی مدت میں پسنجر مضافاتی ٹرینوں کی نسبت تیز رہی
دیگر کوچنگ آمدنی میں 50 فیصد، مال برداری سے آمدنی میں 20 فیصد، مختلف آمدنی میں 95 فیصد کا اضافہ
ہندوستانی ریلوے کی مجموعی آمدنی اگست 22 کے آخر میں 95,486.58 کروڑ روپے تھی جس سے گزشتہ سال کی اسی مدت کے مقابلے میں 26271.29 کروڑ  روپے کا اضافہ ظاہر ہوتا ہے۔
مسافروں کی آمد ورفت سے 25,276.54 کروڑ روپے کی آمدنی ہوئی یعنی گزشتہ سال کی اسی مدت کے مقابلے میں 13,574.44 کروڑ روپے  کے اضافہ ہوا۔
مسافروں کی آمدورفت میں بھی ریزرو اور غیر غیر ریزرو دونوں زمروں میں پچھلے سال کے مقابلے میں اضافہ ہوا ہے۔ لمبی دوری کی ریزرو میل ایکسپریس ٹرینوں سے آمدنی میں اسی مدت میں پسنجر مضافاتی ٹرینوں کی نسبت تیز رہی۔
دیگر کوچنگ آمدنی 2437.42 کروڑ روپے تھی۔ اس سے پچھلے سال کی اسی مدت کے مقابلے میں 811.82 کروڑ  کا اضافہ ظاہر ہوتا ہے۔ اس نمو کو ہندوستانی ریلوے کے پارسل کے زمرے میں زبردست نمو سے تقویت مل رہی رہی ہے۔
اس سال اگست تک مال برداری سے ہونے والی آمدنی 65,505.02 کروڑ روپے تھی۔ یہ پچھلے سال کی اسی مدت کے مقابلے میں 10,780.03 کروڑ روپے  بڑھ گئی ہے۔ یہ اس مدت کے دوران 58 میٹرک ٹن سے زیادہ کی اضافی مال برداری اور این ٹی کے ایم میں 18 فیصد نمو ککا نتیجہ ہے۔ غذائی اجناس، کھاد، سیمنٹ، معدنی تیل، کنٹینر ٹریفک اور باقی اشیا ء کے دیگر زمرےاس ترقی میں کوئلے کی نقل و حمل کے علاوہ اہم شراکت دار رہے ۔
مختلف آمدنی 2267.60 کروڑ روپے تھی جو گزشتہ سال اسی مدت کے مقابلے میں 1105 کروڑ روپے  کا اضافہ ظاہر کرتی ہے۔
ریلوے کی اگست 2022 کے آخر میں آمدنی کی پوزیشن کا خلاصہ حسبِ ذیل ہے:
|
|
|
|
|
|
|
|
|
|
روپے کروڑ میں
|
|
زمرے
|
|
اصل
2021-22
|
|
اصل
|
|
اصل
|
|
پچھلے سال کے مقابلے میں فرق
|
|
اگست 21تک
|
|
اگست 22تک
|
|
رقم
|
|
%
|
|
پسنجر ریلوے
|
|
39214.38
|
|
11702.10
|
|
25276.54
|
|
13574.44
|
|
116%
|
|
دیگر کوچنگ آمدنی
|
|
4899.55
|
|
1625.60
|
|
2437.42
|
|
811.82
|
|
50%
|
|
مال برداری سے آمدنی
|
|
141096.39
|
|
54724.99
|
|
65505.02
|
|
10780.03
|
|
20%
|
|
مختلف آمدنی
|
|
6067.97
|
|
1162.60
|
|
2267.60
|
|
1105.00
|
|
95%
|
|
کُل آمدنی
|
|
191278.29
|
|
69215.29
|
|
95486.58
|
|
26271.29
|
|
38%
وزیراعظم کا دفتر
وزیر اعظم نےلگژ مبرگ گرانڈ ڈچی کے وزیر اعظم عزب مآب ژیویئربیتل کے ساتھ ہند-لگژمبرگ ورچوول سربراہ کانفرنس کی
وزیر اعظم جناب نریندر مودی نے آج، لگژمبرگ کے گرانڈ ڈچی کے وزیر اعظم عزت مآب ژیویئر بیتل کے ساتھ ہند-لگژمبرگ ورچوول سربراہ کانفرنس کی۔
وزیراعظم نے کووڈ-19عالمی وباء کے باعث لگژمبرگ میں انسانی جانوں کے زیاں پر تعزیت کا اظہار کیا اور اس بحران کی دیکھ بھال کرنے کےلئے عزت مآب ژیویئر بیتل کی قیادت کی ستائش کی۔
دونوں وزرائے اعظم نے کووڈ کے بعد کی دنیا میں ہندوستان –لگژمبرگ تعلقات کو مستحکم کرنے پر تبادلہ خیال کیا۔خاص طورپر انہوں نے مالیاتی ٹیکنالوجی، لطیف فائنانسنگ ، خلائی ایپلی کیشن، ڈیجیٹل اختراعات اور اسٹارٹ اَپ کے شعبوں میں تعلقات کو مستحکم کرنے پر تبادلہ خیال کیا۔انہوں نے دونوں ملکوں کے درمیان مختلف سمجھوتے کو حتمی شکل دینے کا خیر مقدم کیا، جس میں دونوں ملکوں کی مالیاتی مارکیٹ کے ضابطے ، اسٹاک ایکسچینج اور اختراعی ایجنسیوں کے درمیان سمجھوتے شامل ہیں۔
دونوں وزرائے اعظم نے کووڈ-19 وباء ، دہشت گردی اور آب و ہوا میں تبدیلی جیسے عالمی چیلنجوں کا مقابلہ کرنےمیں تعاون کو مستحکم کرنے سے اتفاق کیا۔وزیر اعظم نے بین الاقوامی سولر اتحاد میں شمولیت کرنے کے لگژمبرگ کے اعلان کا خیر مقدم کیا اور اسے قدرتی آفات سے نمٹنے کے بنیادی ڈھانچے کے لئے اتحاد میں شمولیت کی دعوت دی۔
وزیر اعظم نے امید ظاہر کی کہ کووڈ-19کی صورتحال میں بہتری کے بعد لگژمبرگ کے گرانڈڈیوک نیز وزیر اعظم بیتل ہندوستان آئیں گے۔ وزیر اعظم بیتل نے بھی وزیر اعظم مودی کو، اپنی سہولت کے مطابق لگژمبرگ کا دورہ کرنے کی دعوت دی۔
بجلی کی وزارت
آر ای سی نے آزادی کا امرت مہوتسو کے تحت رانچی میں ’بجلی اتسو‘ کا اہتمام کیا
حکومت ہند کی بجلی کی وزارت کے تحت آنے والی ایک مہا رتن کمپنی، آر ای سی لمیٹڈ نے ’آزادی کا امرت مہوتسو‘ کے تحت 29 جون، 2023 کو رانچی، جھارکھنڈ میں ’بجلی اتسو‘ کا اہتمام کیا۔ بجلی کے شعبے میں مختلف سرکاری اسکیموں سے مستفید ہونے والے دیہی باشندوں نے اپنے تجربات اور خیالات کا اشتراک کیا کہ کس طرح بجلی نے ان کی زندگی میں بہت بڑی تبدیلی لائی ہے۔
اس پروگرام میں جناب سنجے سیٹھ، رکن پارلیمنٹ، رانچی؛ جناب ڈی کے سنگھ، ڈی جی ایم، رانچی؛ جناب منتوش منی سنگھ، ڈی جی ایم، جھارکھنڈ بجلی ڈسٹریبیوشن کارپوریشن لمیٹڈ ؛ جناب ہمانشو، ای ای ای ، جے بی وی این ایل اور جناب انجن لاہڑی، چیف پروگرام منیجر، آر ای سی لمیٹڈ اور دیگر مقامی نمائندوں اور اہلکاروں نے اپنی موجودگی درج کرائی۔
اس پروگرام میں مختلف اجلاس کا اہتمام کیا گیا، جہاں مقررین نے توانائی کے تحفظ سے متعلق امور، دور دراز علاقوں میں بجلی پہنچانے کے دوران صارفین کے حقوق میں آنے والی چنوتیوں اور لوگوں کو بجلی تک رسائی فراہم کرنے کے ساتھ ساتھ ان کی زندگی کے معیار کو بہتر کرنے کے بارے میں بات کی۔
اس پروگرام کا اختتام لوگوں کے درمیان ایل ای ڈی بلب کی تقسیم کرنے کے بعد ہوا۔
آر ای سی لمیٹڈ ایک غیر بینکنگ مالی ادارہ ہے، جو پورے ملک میں بجلی کے شعبے کی فنڈنگ اور ترقی پر اپنی توجہ مرکوز کرتا ہے۔ اس کا قیام 1969 میں عمل میں آیا تھا اور اپنے قیام کے بعد سے آر ای سی لمیٹڈ نے اپنے آپریشن کا 50 برسوں سے زیادہ کا عرصہ مکمل کیا ہے۔ یہ ریاستی بجلی بورڈ، ریاستی حکومتوں، مرکزی اور ریاستی بجلی کے استعمال، آزاد بجلی پیدا کرنے والوں، دیہی الیکٹرک کوآپریٹو سوسائٹیز اور پرائیویٹ سیکٹر کے استعمال کو مالی مدد فراہم کرتا ہے۔ اس کی کاروباری سرگرمیوں میں پیداوار، ٹرانس مشن، تقسیم اور قابل تجدید توانائی سمیت مختلف قسم کے پروجیکٹوں میں پورے بجلی شعبے کی ویلیو چین کے پروجیکٹوں کی فنڈنگ کرنا شامل ہے۔ آر ای سی کی فنڈنگ سے ملک کے ہر چار میں سے ایک بلب روشن ہوتا ہے۔
وزیراعظم کا دفتر
وزیراعظم جناب نریندر مودی نے 12ویں برکس سربراہ کانفرنس میں شرکت کرکے آج بھارت کی قیادت کی
نئی دلی، 17/ نومبر 2020: وزیراعظم جناب نریندر مودی نے 12ویں برکس سربراہ کانفرنس میں شرکت کرکے بھارت کی قیادت کی۔ یہ سربراہ کانفرنس روس کے صدر ولادیمیر پتن کی صدارت میں 17 نومبر 2020 کو ورچوول طریقے سے منعقد کی گئی۔ سربراہ کانفرنس کا موضوع تھا: ‘ عالمی استحکام، مشترک سکیورٹی اور اختراعی ترقی’۔ برازیل کے صدر جیر بولسونارو، چین کے صدر شی جن پنگ اور جنوبی افریقہ کے صدر سرل راما فوسا نے بھی سربراہ کانفرنس میں شرکت کی۔
وزیراعظم نے روس کی قیادت میں کووڈ-19 عالمی وبا کی وجہ سے پیدا چیلنجوں کے باوجود برکس میں تیز رفتاری پر صدر پتن کی تعریف کی۔ انہوں نے کہا کہ برکس نے دہشت گردی کے خلاف لڑائی میں اور عالمی معیشت کو فروغ دینے میں اہم رول ادا کیا ہے۔ وزیراعظم نے اقوام متحدہ اور خاص طور پر حفاظتی کونسل اور ڈبلیو ٹی او ، آئی ایم ایف اور ڈبلیو ایچ او وغیرہ جیسے دیگر بین الاقوامی اداروں میں ضروری اصلاحات کے لیے کہا، تاکہ انہیں دور حاضر کے حقائق کی روشنی میں فائدہ مند بنایا جاسکے۔
وزیراعظم نے کووڈ-19 عالمی وبا سے نمٹنے میں تعاون کے لیے کہا اور اس سلسلے میں انہوں نے بھارت کی طرف سے 150 سے زیادہ ملکوں کو لازمی داؤوں کی سپلائی کے لیے کہا۔ انہوں نےکہا کہ 2021 میں برکس کی اپنی قیادت میں بھارت روایتی دواؤوں، ڈیجیٹل صحت، عوام سے عوام کے درمیان تعلقات اور ثقافتی تبادلوں سمیت برکس ملکوں کے مابین تعاون کو ٹھوس شکل دینے پر توجہ مرکوز کرے گا۔
سربراہ کانفرنس کے اختتام پر برکس رہنماؤں نے ماسکو اعلامیے کو منظوری دی۔
ریلوے کی وزارت
اگلے مرحلے کے لیے امیدواروں کی شارٹ لسٹنگ کے لیے 1،03،769 لیول -1  کی اسامیوں کو پُر کرنے کے لیے کمپیوٹر پر مبنی ٹیسٹ کے نتائج کا اعلان آر آر بی کے ذریعہ تمام زونل ریلوے کے لیے 22.12.2022 سے کیا جا رہا ہے
سی ای این آر آرسی 01/2019کا کمپیوٹرپر مبنی ٹیسٹ  1،03،769لیول -1  کی اسامیوں کو پُر کرنے کے لیے آر آر بی کے ذریعہ 17 اگست 2022 سے 11 اکتوبر 2022 تک ملک بھر کے 400 سے زیادہ مراکز میں انگریزی اور ہندی سمیت 15 زبانوں میں تقریباً 1.11 کروڑ امیدواروں کے لیے پانچ مرحلوں میں 33 دنوں میں 99 شفٹ میں منعقد کیا گیا۔ تمام امیدواروں کو ان کے گھر کے قریب واقع امتحان مراکز میں ہی سہولت فراہم کرنے کی پوری کوشش کی گئی تھی۔ خواتین اور معذور امیدواروں کو سب سے زیادہ ترجیح دی گئی۔ نصف امیدواروں کو 100-150 کلومیٹر تک محدود آمد و رفت والے مراکزمختص کیے گئے تھے اور زیادہ تر امیدواروں کو ریاست کے اندر 200-400 کلومیٹر تک کی آمد و رفت والے مراکز مختص کیے گئے تھے۔ اس امتحان کے ساتھ، آر آر بی نے تمام ہندوستانی سطح پر مسابقتی امتحانات کے لیے رضاکارانہ بنیادوں پر آدھار پر مبنی تصدیق کو لاگو کرنے میں بھی برتری حاصل کی ہے۔ اس سےآر آر بی امتحانات میں نقالی کو ختم کرنے میں بہت مدد ملی ہے۔ امیدواروں کو 14 اکتوبر 2022 سے 19 اکتوبر 2022 تک عارضی جواب کی کنجی کے خلاف اعتراضات درج کرانے کا موقع دیا گیاتھا۔
اب جواب کی کنجی کو حتمی شکل دینے کے بعد، 22.12.2022 کے بعد سے تمام 16 زونل ریلوے کے لیے آر آر بی کی جانب سے جسمانی کارکردگی ٹیسٹ  کے اگلے مرحلے کےاس زمرہ کے لیے لیے امیدواروں کی مختصر فہرست کے نتائج، مطلع کردہ خالی آسامیوں کے تین گنا امیداواروں کی شارٹ لسٹنگ کے لیے نتائج کا اعلان کیا جا رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U No. : 14315
(Visitor Counter : 70
کوئلے کی وزارت
این ایل سی انڈیا لمٹیڈ کوئلہ پیداوار بڑھانے کےلئے کوششوں میں مصروف
چار ملین ٹن سے بڑھاکر اگلے سال سے 20ملین ٹن فی سال کرنے کی کوشش
نئی دہلی،13اکتوبر؍2021:
ایک نورتن پی ایس یو –این ایل سی انڈیا لمٹیڈ کی 20 ایم ٹی پی اے تالا بیرا IIاورIIIکھلی کھادان اُڈیشہ سے اپنے آغاز کے پہلے مکمل سال کے دوران اب تک 2 ملین ٹن سے زیادہ کوئلہ پیدا کرلیا ہے۔
این ایل سی آئی ایل نے رواں سال کے دوران 4ایم ٹی اپنے بنیادی پروگرام سے 6ایم ٹی فی سال کے ہدف کو حاصل کرنے کےلئے اقدامات کئے ہیں اور کوئلے کی زیادہ مانگ کو ذہن میں رکھتے ہوئے این ایل سی آئی ایل تالابیرا کھادان کے کوئلہ پیداوار کو رواں سال میں 10 ایم ٹی تک اور اگلے سال سے 20 ایم ٹی تک بڑھانے کےلئے ہر ممکن کوشش کررہی ہے۔
نکالے گئے کوئلے کو این ایل سی آئی ایل کی معاون کمپنی توتی کورین میں این ایل سی تمل ناڈو پاور لمٹیڈ کے 2x500میگاواٹ کے آخرش استعمال والے پلانٹوں میں سے ایک میں لے جایا رہا ہے۔مکمل تیار شدہ بجلی جنوبی ریاستوں کی ضرورت کو پورا کررہی ہے، جس میں تمل ناڈو کا حصہ زیادہ ہے۔
کوئلہ وزارت کے ذریعے معدنیات رعایت ضابطوں پر کانکنی اور معدنیات ایکٹ میں حال میں کی گئی ترمیم میں کانکنی کے لئے استعمال والے پلانٹوں کی کوئلے کی ضرورت کو پورا کرنے کے بعد اضافی کوئلے کی فروخت کےلئے اہل بنادیا ہے، جس کے مطابق اضافی کوئلے کو فروخت کرنے کےلئے کوئلہ وزارت سے اجازت مانگی گئی ہے۔
وزیراعظم کا دفتر
وزیراعظم کا تیلگو اداکار جے پرکاش ریڈی کی موت پر اظہار تعزیت
نئی دہلی ،08ستمبر: وزیراعظم جناب نریندر مودی نے تیلگو اداکار جناب جے پرکاش ریڈی کی موت پر تعزیت کا اظہار کیا ہے۔ انہوں نے اپنے ٹوئیٹ پیغام میں کہا ‘‘جے پرکاش ریڈی نے اپنی منفرد انداز کی اداکاری سے ہر ایک کو متاثر کیا۔ انہوں نے اپنی پیشہ وارانہ زندگی کے دوران بہت سے قابل یادگار کردار ادا کئے۔ سنیما کی دنیا کا، ان کے انتقال سے کافی نقصان ہوا ہے۔ میرے جذبات اُن کے کنبے اور ان کے پرستاروں کے ساتھ ہیں’’۔